Miturut crita turun temurun sing ana ing kalangan masarakat, Bledug Kuwu dumadi amarga anané bolongan sing ngubungaké panggonan kuwi karo Segara Kidul (Samudera Hindia). Kocap kacarta bolongan mau arupa dalan mulihé Joko Linglung saka Segara Kidul tumuju krajaan Medhang Kamulan sawisé ngalahaké Prabu Dewata Cengkar sing wis owah dadi bajul putih ing Segara Kidul. Joko Linglung jaré bisa gawé bolongan kasebut amarga bisa njélma dadi ula naga sing dadi syarat supaya diakoni minangka anaké.